Bespreking:Eiffeltoring - Wikipedia
Eienaamsamestellings soos "Eiffeltoring" moet in Afrikaans net soos in die ander Germaanse tale verkieslik vas geskryf word - "Eiffel-toring" of "Eiffel Toring" is on-Afrikaanse spellings wat onder die indruk van Engels se los skryfwyse begin opduik. Sien Pharos Skryf Afrikaans --Voyageur 13:44, 6 Junie 2007 (UTC)
Die bewering dat die Engelse skryfwyse die oorsaak van koppeltekensamestellings was, is slegs een van 'n aantal moontlike oorsake wat die skrywer van die stuk noem. Volgens die 2002-AWS (vanuit ):
Samestellings met eiename in, waar die samestelling 'n soortnaam is, kan die woord op twee maniere geskryf word: vas sonder koppelteken, of vas met koppelteken waar die tweede deel nie 'n hoofletter kry nie.
Dit blyk dus dat beide die huidige en die vorige weergawe aanvaarbare en korrekte Afrikaans is. Ek was nie bewus hiervan nie, aangesien ek slegs die "met koppelteken"-metode op skool geleer het. As jy sterk hieroor voel kan jy 'n administrateur kontak om Eiffeltoring te skrap, dan kan die bladsy opnuut geskuif word. Anrie 14:36, 6 Junie 2007 (UTC)
Weens die bogenoemde rede het ek dit nou teruggeskuif na Eiffeltoring. Groete. -- JCIV (Besprekings | Bydraes) 21:54, 25 April 2016 (UTC)
"In Suid-Afrika is die komma die enigste wetlik erkende desimaalteken wat vir alle getalle gebruik word." (Afrikaanse Stylgids, Universiteit van Pretoria) --Voyageur (kontak) 12:13, 6 Mei 2013 (UTC)
Ons skryf 3,000.0 meter maar definitief nie 3,000,0 meter nie. Die punt wys op eenhede kleiner as een bv 0.9. Nog altyd! Oesjaar (kontak) 13:12, 6 Mei 2013 (UTC)
Verwarring kom sodra mense Afrikaans nie meer suiwer van Engels kan skei nie. Alle kontinentale Europese tale, en so ook Afrikaans onder die invloed van Nederlands, gebruik die komma as desimaalteken, dus R3,80 of 17,3 °C of 3,76 m. Vir groter getalle gebruik ons òf 'n punt (3.000) òf niks (3000, 3 000). Switserland vorm 'n uitsondering wat groot getalle betref: 3'000.
In die Verenigde Koninkryk en ander Engelssprekende gebiede is dit juis andersom, en ons skryf ₤3.80, $3.80, 17.3 °C, 3,000 m en 3.85 m. --Voyageur (kontak) 13:23, 6 Mei 2013 (UTC)
Ontsluit van "https://af.wikipedia.org/w/index.php?title=Bespreking:Eiffeltoring&oldid=1449323"
Die bladsy is laas op 25 April 2016 om 21:55 bygewerk.